**ROMÂNIA**

**JUDEȚUL MURES**

**MUNICIPIUL TÂRGU MURES**

**Direcţia proiecte cu finanţare internaţională, resurse umane,**

**relații cu publicul și logistică**

**Serviciul salarizare și resurse umane**

**Nr. 3461/ 17.01.2023**

 **(nu produce efecte juridice)\***

 **INIŢIATOR,**

 **PRIMAR,**

 **Soós Zoltán**

**REFERAT DE APROBARE**

**la proiectul de hotărâre** **privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Târgu Mureș și din serviciile publice, începând cu anul 2023**

**SOÓS ZOLTÁN**, primarul municipiului Tîrgu Mureș, judeţul Mureş,

În temeiul prevederilor art.136 alin.(1) din OUG nr.57/2019 privind Codul administrativ, cu modificările şi completările ulterioare, iniţiez proiectul de hotărâreprivind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Târgu Mureș și din serviciile publice, începând cu anul 2023, în susţinerea căruia formulez următorul:

**Referat de aprobare:**

ca instrument de prezentare și motivare.

Prin proiectul de hotărâre inițiat se propune ca salariile de bază pentru funcționarii publici și personalul contractual din cadrul aparatului de specialitate al primarului municipiului Târgu Mureș și din serviciile publice, stabilite prin H.C.L. nr.356/2017 să fie majorate cu un procent de 10% față de nivelul lunii decembrie 2022, raportat la prevederile art.1 alin.(1) din O.U.G. nr.168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative.

 Potrivit prevederilor art.11 din Legea nr.153/2017 privind salarizarea personalului plătit din fonduri publice, cu modificările și completările ulterioare: (1) “ Pentru funcționarii publici și personalul contractual din cadrul familiei ocupaționale “Administrație” din aparatul propriu al consiliilor județene, primării și consilii locale, din instituțiile și serviciile publice de interes local și județean din subordinea acestora, salariile de bază se stabilesc prin hotărâre a consiliului local, a consiliului județean sau a Consiliului General al Municipiului București, după caz, în urma consultării organizației sindicale reprezentative la nivel de unitate sau, după caz, a reprezentanților salariaților.”

Pentru funcționarii publici și personalul contractual din cadrul aparatului de specialitate al primarului municipiului Târgu Mureș și din serviciile publice au fost stabilite prin H.C.L. nr.356/2017 stabilindu-se coeficienții de ierarhizare și salariile de bază aferente.

Ulterior salariile au fost menținute la nivelul anului 2020 prin HCL nr.33 din 28 ianuarie 2021.

 Nivelul veniturilor salariale se stabilește cu încadrarea în cheltuielile de personal aprobate în bugetele de venituri și cheltuieli, fără a depăși nivelul indemnizației lunare a funcției de viceprimar.

 Primarul municipiului Târgu Mureș conduce serviciile publice de interes local.

Sub autoritatea Consiliului local al municipiului Târgu Mureș funcționează un număr de 12 servicii de interes public local, cu personalitate juridică, asigurând servicii în unele dintre domeniile de activitate prevăzute de O.U.G. nr.57/2019 privind Codul administrativ, cu modificările și completările ulterioare, respectiv:

* Serviciul public ecologie, peisagistică și salubrizare urbană
* Centrul de cultură și artă Târgu Mureș
* Direcția Poliția Locală
* Direcția Fiscală Locală Târgu Mureș
* Serviciul public Administrația Grădinii Zoologice și a Platoului Cornești
* Direcția de Asistență Socială Târgu Mureș- Căminul pentru persoane vârstnice
* Clubul Sportiv Municipal Târgu Mureș
* SC Compania Aquaserv SA
* SC Transport Local SA
* SC Administrator Imobile și Piețe SA
* SC Locativ SA
* Direcția Complexul de Agrement Weekend

 Luând în considerare anvelopa bugetară preconizată pentru anul 2023, în care utilizarea fondurilor publice trebuie să fie direcționată cu precădere pentru stimularea investițiilor, dar și cu obligativitatea respectării principiului ierarhizării salariilor, atât pe verticală, cât și pe orizontală, în funcție de complexitatea și importanța activității desfășurate, precum și a principiului sustenabilității financiare, se impune ca,

salariile de bază să se stabilescă prin majorarea cu un procent de 10% față de luna decembrie 2022.

 Având în vedere cele prezentate, ținând cont de modificările legislative intervenite, respectiv de reglementările prevăzute de O.U.G. nr.168/2022, de faptul că salariile de bază aflate în plată sunt fundamentate prin raportarea la salariul minim brut de 2230 lei, precum și de faptul că acestea nu au mai fost majorate din anul 2020 s-a considerat ca fiind oportună acordarea unor creșteri salariale. Facem precizarea că această propunere are rolul de a asigura menținerea unui sistem de plată echitabil, în concordanță cu evoluția economică și indicele de creștere a prețurilor bunurilor de consum, ținând seama de faptul că o consecință imediată a creşterii preţurilor la utilităţile publice destinate populaţiei, precum şi a preţului bunurilor de consum, în special cele destinate hranei, a reprezentat-o creşterea ratei inflaţiei.

Ținând cont de faptul că, prin liberalizarea preţurilor la energie, măsură impusă la nivel internaţional şi european, s-a generat o creştere fără precedent a preţului la energia electrică, gazele naturale, precum şi la combustibil care au avut impact asupra creşterii preţurilor la utilităţile publice, determinând în principal o scădere a puterii de cumpărare, cu impact semnificativ asupra standardelor de viaţă ale noastre, este imperios necesar majorarea salariilor de bază în administrația publică locală de la nivelul municipiului Târgu Mureș în procent de 10%.

 Având în vedere cele expuse mai sus, sub aspectul temeiului legal menționat dar și în conformitate cu prevederile Ordonanței de urgență a Guvernului nr.57/2019 privind Codul administrativ, cu modificările și completările ulterioare și a Legii nr.53/2003-Codul muncii, republicată, cu modificările și completările ulterioare, propunem Consiliului local al municipiului Târgu Mureș majorarea salariilor de bază stabilite prin Hotărârea Consiliului Local nr.356/2017 privind aprobarea salariilor de bază actualizate pentru funcțiile publice și contractuale din cadrul familiei ocupaționale “Administrație” din Aparatul de specialitate al Primarului Municipiului Târgu Mureș și din serviciile publice, aprobate prin Hotărârea Consiliului local al municipiului Târgu Mureș nr.298/2017, pentru funcționarii publici și personalul contractual din cadrul familiei ocupaționale “ Administrație ” din aparatul de specialitate al primarului muncipiului Târgu Mureș și din serviciile publice, cu un procent de 10% față de luna decembrie 2022.

 Director executiv DPFIRURPL, Șef serviciu SSRU,

 Costasuc Irma Péter Éva

Am luat la cunoștință,

Sindicatul Forum al salariaților din

administrația municipiului Târgu Mureș

 prin reprezentant legal ing.Teban Valentin

**ROMÂNIA**

**JUDEȚUL MURES**

**MUNICIPIUL TÂRGU MURES**

**Direcţia proiecte cu finanţare internaţională, resurse umane,**

**relații cu publicul și logistică**

**Serviciul salarizare și resurse umane**

**Nr. 5925 / 27.01.2023**

 **PRIMAR,**

 **SOÓS ZOLTÁN**

**REFERAT DE URGENTARE**

**la proiectul de hotărâre** **privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Târgu Mureș și din serviciile publice, începând cu anul 2023**

 Având în vedere proiectul de hotărâre privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Târgu Mureș și din serviciile publice, începând cu anul 2023,

Văzând prevederile art. I alin.(1) din Ordonanța de Urgență a Guvernului nr.168/

2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, coroborat cu prevederile art.11 din Legea-cadru nr.153/2017 privind salarizarea personalului plătit din fonduri publice, cu modificările și completările ulterioare,

Luând în considerare faptul că, Hotărârea Consiliului Local nr.41 din 27 ianuarie 2022 își încetează aplicabilitatea începând cu anul 2023,

Este imperios necesar dezbaterea proiectului de hotărâre inițiat în vederea stabilirii salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Târgu Mureș și din serviciile publice, începând cu anul 2023**,** în conformitate cu prevederile legale antereferite, **în regim de urgență**, în proxima ședință a consiliului local, potrivit art.7 alin.13 din Legea nr.52/2003 privind transparența decizională în administrația publică, republicată.

 **Director executiv DPFIRURPL, Șef serviciu SSRU,**

 **Costasuc Irma Péter Éva**



 **-PROIECT-**

 **(nu produce efecte juridice)\***

 **Inițiator,**

 **Primar**

 **SOÓS ZOLTÁN**

**H O T Ă R Â R E A nr. ………**

**din……………………..2023**

**privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Târgu Mureș și din serviciile publice, începând cu anul 2023**

**Consiliul local al municipiului Târgu Mureș, întrunit în ședință ordinară,**

 **Având în vedere:**

- referatul de aprobare nr. 3461/ 17.01.2023, întocmit în conformitate cu prevederile art.136 alin.(8) din O.U.G. nr.57/2019 privind Codul administrativ, cu modificările și completările ulterioare, ca instrument de prezentare și motivare, semnat de initiator, prin care se propune stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Târgu Mureș și din serviciile publice, începând cu anul 2023, prin raportare la nomenclatorul și ierarhia funcțiilor prevăzute în anexa nr.VIII, capitolul I, lit.A), pct.III, precum și capitolul II lit.A) pct.IV din Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, respectiv la Hotărârea Consiliului Local Municipal Târgu Mureș nr.356 din 19 decembrie 2017 privind aprobarea salariilor de bază actualizate pentru funcțiile publice și contractuale din cadrul familiei ocupaționale “Administrație” din Aparatul de specialitate al Primarului Municipiului Târgu Mureș și din serviciile publice, aprobate prin Hotărârea Consiliului local al municipiului Târgu Mureș nr.298/2017,

- raportul de specialitate nr. ............/................, întocmit de către Direcția economică,

- raportul de specialitate nr. .........../...................., întocmit de către Direcția juridică, contencios administrativ și administrație publică locală,

- raportul comisiilor de specialitate din cadrul Consiliului local municipal Târgu Mureș,

**În conformitate cu:**

- prevederile art.I alin.(1) din Ordonanța de urgență a Guvernului nr.168/2022 privind unele măsuri fiscal bugetare, prorogarea unor termene, precum și pentru modificarea și completarea unor acte normative,

- prevederile art.10, art.11, art.39 alin.(1) lit.a), art.40 alin.(2) lit.c), art.162 alin.(3) și art.164 alin.(2) din Legea nr.53/2003- Codul muncii, republicată, cu modificările și completările ulterioare,

- prevederile art.2 alin.(1) lit.a), art.3 alin.(1), alin.(4), art.6, art.7 lit.a), lit.e), art.8, art.10, art.11, art.12 alin.(1), art.19, art.38 alin.(2) lit.b), alin.(7) și ale Anexei nr.VIII Cap.I lit.A pct.III și Cap.II lit.A pct.IV din Legea-cadru nr.153/2017 privind salarizarea

personalului plătit din fonduri publice, cu modificările și completările ulterioare,

 - prevederile Legii nr.227/2015 privind Codul fiscal, cu modificările și completările ulterioare,

 - prevederile art.80-81 din Legea nr.24/2000 privind normele de tehnică legislativă,

 În temeiul art.129 alin.(2) lit.a) coroborat cu alin.(3) lit.c), art.139 alin.(3) lit.a), art.196 alin.(1) lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare:

**H O T Ă R Ă Ș T E:**

 **Art.1.** Se aprobă majorarea cu 10% a salariilor de bază stabilite prin Hotărârea Consiliului Local nr.356/2017 privind aprobarea salariilor de bază actualizate pentru funcțiile publice și contractuale din cadrul familiei ocupaționale “Administrație” din Aparatul de specialitate al Primarului Municipiului Târgu Mureș și din serviciile publice, aprobate prin Hotărârea Consiliului local al municipiului Târgu Mureș nr.298/2017, pentru funcționarii publici și personalul contractual din cadrul familiei ocupaționale

“ Administrație ” din aparatul de specialitate al primarului muncipiului Târgu Mureș și din serviciile publice.

**Art.2.** Se aprobă ca stabilirea salariilor de bază majorate individualizate să se efectueze prin dispoziție a primarului, pentru aparatul de specialitate al primarului municipiului Târgu Mureș și din serviciile publice subordonate, fără personalitate juridică, respectiv prin decizie a conducătorului serviciului public de interes local, cu personalitate juridică, aflată în subordinea Consiliului local.

 **Art.3.** Cu ducerea la îndeplinire a prevederilor prezentei hotărâri se încredințează Primarul municipiului Târgu Mureș prin Direcția Economică și Direcția proiecte cu finanțare internațională, resurse umane, relații cu publicul și logistică-Serviciul salarizare și resurse umane.

**Art.4.** În conformitate cu prevederile art.200, art.252 alin.(1) lit.c) din O.U.G nr.

57/2019 privind Codul administrativ,cu modificările și completările ulterioare, coroborat cu

prevederile art.3 alin.(1) din Legea contenciosului administrativ nr.554/2004, cu modificările și completările ulterioare, prezenta hotărâre se comunică Instituției Prefectului-Județul Mureș, în vederea verificării legalității de către prefect potrivit art.255.

 **Art.5.** Prezenta hotărâre **se** comunică prin grjasecretarului general al municipiului Târgu Mureș, în termenul legal, cu:

* Primarul municipiului Târgu Mureș
* Direcția Economică
* Direcția proiecte cu finanțare internațională, resurse umane, relații cu

publicul și logistică-Serviciul salarizare și resurse umane

și se aduce la cunoștință publică prin asigurarea publicării în Monitorul Oficial Local prin Compartimentul monitorizare proceduri administrative.

 **Avizat pentru legalitate,**

 **Secretar general al municipiului Târgu Mureș,**

 **BORDI KINGA**

**Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.129, art.139 din O.U.G. nr.57/2019 privind Codul administrativ, cu modificările și completările ulterioare**